LIETUVOS RESPUBLIKOS KRAŠTO APSAUGOS MINISTRAS

ĮSAKYMAS

DĖL priimančiosios šalies paramos VALDYMO GRUPĖS SUDARYMO

2018 m. vasario 28 d. Nr. V-203

Vilnius

Vadovaudamasis Lietuvos Respublikos mobilizacijos ir priimančiosios šalies paramos įstatymo 28 straipsnio 4 dalimi, atsižvelgdamas į NATO ypač greito reagavimo pajėgų (angl. Very High Readiness Task Force, NATO VJTF) vienetų pateiktus priimančiosios šalies paramos poreikius ir siekdamas, kad būtų tinkamai pasirengta NATO VJTF vienetams dislokuoti ir priimančiosios šalies paramai teikti:

1. S u d a r a u Priimančiosios šalies paramos valdymo grupę:

plk. ltn. Saulius Rožėnas, Lietuvos Respublikos krašto apsaugos ministerijos Logistikos departamento direktorius (grupės vadovas);

Virginijus Vitalijus Vilkelis, Mobilizacijos ir pilietinio pasipriešinimo departamento prie Krašto apsaugos ministerijos direktorius (grupės vadovo pavaduotojas);

Inga Anuškevičiūtė, Lietuvos Respublikos krašto apsaugos ministerijos Finansų ir biudžeto departamento direktorė;

Giedrė Statkevičiūtė, Lietuvos Respublikos krašto apsaugos ministerijos Gynybos planavimo departamento direktorė;

Darius Puidokas, Gynybos resursų agentūros prie Krašto apsaugos ministerijos direktoriaus pavaduotojas;

Judita Nagienė, Lietuvos Respublikos krašto apsaugos ministerijos Teisės departamento direktorė;

Saulius Gasiūnas, Lietuvos Respublikos krašto apsaugos ministerijos Gynybos politikos ir euroatlantinio bendradarbiavimo departamento direktorius;

Karolis Aleksa, Lietuvos Respublikos krašto apsaugos ministerijos Tarptautinių ryšių ir operacijų departamento direktorius;

plk. ltn. Valdas Dambrauskas, Lietuvos kariuomenės Gynybos štabo J4 Logistikos valdybos viršininkas.

2. N u r o d a u Priimančiosios šalies paramos valdymo grupei:

2.1. parengti NATO VJTF vienetams dislokuoti ir priimančiosios šalies paramai teikti reikalingų priemonių įgyvendinimo planą ir pateikti man tvirtinti iki 2018 m. kovo 23 d.;

2.2. koordinuoti veiksmus, užtikrinant priimančiosios šalies paramos teikimą NATO VJTF ir kitoms Aljanso pajėgoms.

Krašto apsaugos ministras	Raimundas Karoblis